32000D0251
L 078/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 март 2000 година
за признаване по принцип на съответствието на досието, предадено за подробен преглед с оглед възможното включване на RPA407213 (fenamidone) в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С(2000) 699)
(текст от значение за ЕИП)
(2000/251/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 1999/80/ЕО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО (наричана по-нататък „директивата“) предвижда изготвянето на общностен списък с активните вещества, за които се разрешава включване във продукти за растителна защита.
(2)
На 15 септември 1999 г. Rhône-Poulenc Ag. е представила на френските органи досие за активното вещество RPA407213 (fenamidone).
(3)
Посочените органи са съобщили на Комисията резултатите от първи преглед на съответствието на досието с изискванията за предвидените в приложение II данни и информация и на приложение III към директивата най-малко за един съдържащ съответното активно вещество продукт за растителна защита. Впоследствие и в съответствие с член 6, параграф 2 заявителят е представил досието на Комисията и на останалите държави-членки.
(4)
Постоянният фитосанитарен комитет е сезиран на 17 януари 2000 г. за досието на RPA407213 (fenamidone).
(5)
Член 6, параграф 3 от директивата предвижда официалното потвърждение на общностно равнище, че всяко досие отговаря на предвидените в приложение II изисквания за данни и информация и на приложение III към Директивата най-малкото за един съдържащ съответното активно вещество продукт за растителна защита.
(6)
Това потвърждение е необходимо, за да може да се извърши подробен преглед на досието и да се позволи на държавите-членки да дадат временно разрешение за съдържащи съответното активно вещество продукти за растителна защита, при спазване на условията, посочени в член 8, параграф 1 от директивата, и по-специално условието, свързано с подробната оценка на активното вещество в светлината на изискванията на директивата.
(7)
Такова решение не пречи заявителят да бъде приканен да предостави допълнителни данни или информация, ако по време на подробния преглед се установи, че такава информация или данни са необходими за взимането на решение.
(8)
Между държавите-членки и Комисията има споразумение, че Франция ще извърши подробния преглед на досието на RPA407213 (fenamidone).
(9)
Възможно най-скоро и най-късно до една година Франция ще представи на Комисията доклад за заключенията от извършените от нея прегледи, придружен от евентуални препоръки за включването или невключването и със свързаните с това условия. След получаването на доклада подробният преглед ще се извърши със съдействието на всички държави-членки в рамките на Постоянния фитосанитарен комитет.
(10)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следното досие отговаря по принцип на посочените в приложение II изисквания за предоставяне на данни и информация и на приложение III към директивата най-малкото за един съдържащ съответното активно вещество продукт за растителна защита, предвид предложените употреби:
досието, представено от Rhône-Poulenc Ag. на Комисията и на държавите-членки, с оглед включването на RPA407213 (fenamidone) като активно вещество в приложение I към Директива 91/414/ЕИО, и отнесено до Постоянния фитосанитарен комитет на 17 януари 2000 г.
Член 2
Адресати на настоящото решение са държавите-членки.
Съставено в Брюксел на 17 март 2000 година.